**ถอดบทเรียนศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

**ศพก.เครือข่าย**

**ประเด็นการถอดบทเรียน การทำเกษตรปลอดภัย**

**ศพก.เครือข่ายตำบลกระจาย สวนร่มฤทัย**

**1.ชื่อเรื่อง** เกษตรกรต้นแบบรุ่นใหม่กับการทำการเกษตรเพื่อสุขภาพ

**2. เจ้าขององค์ความรู้** นายวรวุฒิ สินโคกสูง อายุ 39 ปี อาชีพ เกษตรกร

ที่อยู่ 153 หมู่ 7 ตำบลกระจาย อำเภอป่าติ้ว

จังหวัดยโสธร โทร.099-1916549

**3.ความเป็นมา**

นายวรวุฒิ สินโคกสูง เป็นคนรุ่นใหม่มีใจรักด้านการเกษตร รักธรรมชาติและการทำการเกษตรปลอดภัย เดิมประกอบอาชีพเกี่ยวกับงานด้านวิศวกรรม จบการศึกษา คณะวิศวกรรมศาสตร์ มหาวิทยาลัยเกษตรศาสตร์ มีความรู้ด้านการออกแบบระบบไฟฟ้า และการออกแบบพื้นที่ มีความฝันในการสร้างสรรค์งานเกษตรผสมผสานกับความรู้ด้านวิศวกรรมการออกแบบ จึงตัดสินใจลงมือทำงานด้านการเกษตรในพื้นที่ 11 ไร่ ในพื้นที่ หมู่ 7 ตำบลกระจาย อำเภอป่าติ้ว จังหวัดยโสธร ประกอบด้วยกิจกรรม เกษตรกรผสมผสานได้แก่ ไม้ผล พืชผัก ข้าว เลี้ยงปลา และสัตว์น้ำในแปลง นำองค์ความรู้ในการเพิ่มประสิทธิภาพการผลิตแบบอินทรีย์นำมาปรับใช้ ได้แก่ การใช้ปุ๋ยมูลไส้เดือน การใช้จุลินทรีย์สังเคราะห์แสง การใช้แหนแดง การใช้ปุ๋ยหมัก น้ำหมักจุลินทรีย์สูตรต่างๆ

**4. องค์ความรู้ในการประกอบอาชีพ และงานที่ภาคภูมิใจ**

1. เป็นแหล่งเรียนรู้ ศึกษาดูงานในเรื่องการจัดการพื้นที่ตามหลักการออกแบบ
2. มุ่งเน้นกิจกรรมเกษตรปลอดภัยและการเพิ่มประสิทธิภาพการผลิตด้วยเทคโนโลยีสมัยใหม่
3. เป็นประธานเกษตรกรรุ่นใหม่ ปี 2564
4. เป็นประธานเครือข่ายอุตสาหกรรมภาค 7

**5.สรุปองค์ความรู้ที่ใช้**

- การจัดการพื้นที่ตามหลักการออกแบบ

- การทำการเกษตรแบบผสมผสาน

- การทำนาอินทรีย์

- การผลิตปุ๋ยมูลไส้เดือน

- การผลิตปุ๋ยชีวภาพจากธรรมชาติ

- การแปรรูปผลิตภัณฑ์ผลผลิตทางการเกษตร

**6.ปัจจัยแห่งความสำเร็จ**

**การ**มีความตั้งใจในการพัฒนาตนเอง และการพัฒนาอย่างเป็นระบบและขยายผลสู่ชุมชน

**7.แนวคิดในการทำงาน**

1.การศึกษาหาความรู้ตามแหล่งเรียนรู้ที่ประสบความสำเร็จด้านการเกษตรเพื่อนำมาปรับใช้ในแปลง

2.การผสมผสานความรู้สมัยใหม่ร่วมกับการใช้ภูมิปัญญาด้านเกษตรอินทรีย์

3.ประสานงาน ร่วมกับหน่วยงานภาครัฐและเอกชนเพื่อสนับสนุนกิจกรรมในแปลงเรียนรู้และเป็นสื่อกลางร่วมกับเกษตรกรในชุมชนในการผลิตพืชปลอดภัย

4.การมีช่องทางการตลาดที่แน่นอนและการผลิตที่ต่อเนื่อง

**8.หลักคิดในการประกอบอาชีพเกษตรกร**

การทำการเกษตร ไม่ว่าจะยึดแนวทาง [เกษตรชีวภาพ](https://www.xn----cxf4bhxlsh4a7d9b1agk06a.com/) หรือ เกษตรธรรมชาติ ล้วนแต่มีข้อพิจารณาในการเลือกชนิดของพืชและความเหมาะสมของดินแต่ละพื้นที่ รวมไปถึงสภาพอากาศด้วยเช่นกัน ซึ่งธาตุอาหาร และ สภาพอากาศ ก็มีส่วนให้ผลผลิตที่ออกมานั้นสมบูรณ์ หรือไม่ องค์ประกอบโดยรวมแล้วหากมีความลงตัวตามลักษณะของพืช ย่อมทำให้พืชเจริญเติมโตได้ดีให้ผลผลิตที่สมบูรณ์ และนอกจากจะต้องคำนึงถึงความเหมาะสมของพื้นที่แล้ว หากจะเป็นการทำเกษตรกรรม เป็นอาชีพเพื่อสร้างรายได้ให้แก่ครอบครัว ยังคงต้องคำนึงถึงปัจจัยความต้องการของตลาดด้วยว่าตลาดการบริโภคนั้นเป็นอย่างไ**ร**

**9.ที่มาของข้อมูล**

ผู้ถอดองค์ความรู้ นางสาวดวงใจ ประกอบสันต์ นักวิชาการส่งเสริมการเกษตรปฏิบัติการ

สำนักงานเกษตรอำเภอป่าติ้ว จังหวัดยโสธร

